Document ID: /roh_data/filtered/fineweb-2-filterrobots_roh.jsonl.gz/62789

Per trais uras ha la Deutsche Bahn sonda avantmezdi stuì fermar tut ses trens en il nord da la Germania. Sco raschun aveva la Deutsche Bahn inditgà in disturbi dal sistem da communicaziun dals trens.
Sco ch'in pledader da la Deutsche Bahn ha ditg pli tard envers l’agentura da novitads AFP saja stat il motiv ina sabotascha. Dus cabels impurtants saja vegnids tagliads tras en dus differents lieus. Las autoritads da segirezza hajan instradà las inquisiziuns.
Ils problems sajan vegnids schliads ed ils tren charreschian puspè, tenor la Deutsche Bahn. I dettia dentant anc retards.